Crnokošuljaši u centru grada, antifašisti došli prosvjedovati

Policija je Autohtonom HSP-u dala dozvolu za postrojavanje 'paravojske' na Trgu bana Jelačića. Okupilo se i nekoliko desetaka prosvjednika iz Radničke fronte koji prosvjeduju

<p><strong>POGLEDAJTE VIDEO: </strong>Crnokošuljaši u centru Zagreba</p><p> </p><p>Nakon što su<strong> 23 pripadnika "Hrvatskih domoljubnih snaga" obučenih u crno </strong>položila prisegu ispred još toliko simpatizera, čelnik A-HSP <strong>Dražen Keleminec</strong> čestitao im je te u podužem govoru odbacio tumačenja da je A-HSP proustaška stranka.</p><p>- Mi smo hrvatski domoljubi koji su to dokazali u Domovinskome ratu braneći Hrvatsku od jugo-srpskog fašizma, četništva, UDBA-e i KOS-a. Mi nismo ustaše, mi nismo fašisti - <strong>rekao je Keleminec</strong> te napomenuo da ih iz Radničke fronte tako nazivaju jer za to dobivaju novac iz inozemstva, među ostalima i "od <strong>Save Štrbca</strong> iz Srbije".</p><p>Za pozdrav "Za dom spremni", koji koristi njegova, stranka kaže da je to <strong>"stari hrvatski pozdrav</strong> koji nikome nije smetao kad su ga koristili branitelji u Domovinskome ratu te ginuli za slobodnu Hrvatsku".</p><p>- A oni koji su protiv Hrvatske iz proračuna su od Zorana Milanovića <strong>dobili više od 500 milijuna kuna</strong> - Vesna Teršelič, Zoran Pusić, Milorad Pupovac, antifašisti…, a taj novac treba usmjeriti prema radnim mjestima i onima kojima je teško - rekao je.<br/> </p><h2><x-inline attributes="css:" entity="image" float="" height="auto" model="repository.image" pk="1195512" render="server" resize="100%xauto" src="https://cora.24sata.hr/media/images/2016-08/pxl_280216_12673273.jpg" title="" width="100%"></x-inline></h2><p>U redovima Radničke fronte nosili su se pak transparenti <strong>"Ujedinjeni protiv fašizma" i "Protiv ustaštva - fašizma"</strong>, a čuli su se i povici prema Hrvatskim domoljbnim snagama: "Crnokošuljaši". Simpatizeri Radničke fronte još su izvikivali "Ustaše, četnici, zajedno ste bježali" te su pripadnicima "Hrvatskih domoljubnih snaga" poručili da "odu iz Zagreba". </p><p>"Van iz Zagreba", "No passaran" uzvikivali su, uz pjesme koje su puštali putem razglasa: "Ay carmela“, "Internacionala“, "Bandiera Rossa“, "Bella Ciao“. </p><p>Sve to odvijalo se uz uglavnom <strong>začuđene poglede većine građana</strong> koji su prolazili Trgom bana Jelačića te uz velik broj policijaca koji su razdvajali dvije skupine okupljene pred spomenikom hrvatskom banu J. Jelačiću, kao i uz velik broj novinara i fotoreportera. </p><p><strong>Keleminec je u svom govoru pozvao policiju da podnese prekršajnu prijavu protiv Radničke fronte</strong> zbog nedozvoljenog okupljanja, no Hini je iz zagrebačke policije potvrđeno da su oba skupa na vrijeme prijavljena te da su prošla bez incidenata i postupanja policije.</p><p>Nakon prisege i govora pripadnici "Hrvatskih domoljubnih snaga" uputili su se prema grobu Ante Starčevića u Šestinama kako bi zapalili svijeće i položili vijenac. </p><h2>Proglas prenosimo u cijelosti:</h2><p>U pozivu 'časnicima Hrvatskih domoljubnih snaga', objavljenom na stranačkoj web-stranici, koji potpisuju predsjednik stranke i vrhovni zapovjednik HDS-a <strong>Dražen Keleminec</strong> i general HDS-a <strong>Zoran Mareković</strong>, stoji: </p><p><em>"Za ovu je nedjelju u 11,45 sati na Trgu bana Jelačića najavljeno postrojavanje stranačke crnokošuljaške paravojske tzv. A-HSP-a, stranke koja na svojim službenim stranicama otvoreno ima ustaški pozdrav 'za dom spremni', a i inače je poznata po profašističkim stavovima. To nas ne treba čuditi s obzirom da je druga takva mala pravaška otvoreno profašistička stranka, HČSP, čak i službeno u vladajućoj 'domoljubnoj' koaliciji.</em></p><p><em>Lani je postrojavanje, točno prije godinu dana, A-HSP-ove profašističke paravojske spriječeno pravovremenom organizacijom antifašističkog kontraprosvjeda. Sada su, međutim, fašistoidi dolaskom nove vlasti dobili krila i najavljuju da 'komunistički vampiri sada mogu biti u mišjim rupama'. Nema nikakve dvojbe da su ovakve nazadne političke grupacije dobile snažan vjetar u leđa s novom vladom u kojoj sjedi i jedan otvoreno profašistički nastrojen ministar, Zlatko Hasanbegović, kojemu se svakog dana otkrivaju novi kosturi iz ormara - zadnji je taj da je prije samo tri godine 1945. proglasio 'godinom poraza'.</em></p><p><em>Nažalost, ovakva crnokošuljaška postrojavanja na našim ulicama nisu nikakva novost - još krajem 2014. su ulicama Zagreba marširali šatoraški 'križari' (odjeveni u crno s bijelim križevima), zatim su se na osječkim i zagrebačkim ulicama postrojavala 'SS garda' ratnog zločinca i kriminalca Branimira Glavaša, da bi sve ove godine završilo ove godine maršem šatoraša, predvođenih potpredsjednikom Sabora, na kojem se gromoglasno uzvikivalo 'za dom spremni'.</em></p><p><em>Potpuno je jasno koji je cilj ovakvih paravojnih postrojavanja, bili svi koji ih rade toga svjesni ili ne. U trenucima ekonomske krize, kada je potpuno jasno da je hrvatski kapitalistički projekt u potpunosti kolabirao (realni BDP nam je manji nego u 1980-ima, zaduženost i nezaposlenost daleko veća, broj zaposlenih manji, a broj penzionera veći), jedino što nam nova vlast najavljuje je daljnji udar na prava i životni standard većine - pa se tako, uza sve molitvene doručke u Saboru, blagoslivljanja ministarstva, pozivanja na boga da nas spasi i tumačenja kako je bog 'najvjerojatnije stvorio Svemir', najavljuju daljnje privatizacije svega što je još u državnom vlasništvu i daljnja komercijalizacija i privatizacija zdravstva, dok se za odobrenje 'reformi' ide na noge stranim korporacijama i bankama u mondena svjetska skijališta. Potpuno se otvoreno govori o tome da će u zdravstvu postojati jedan standard za bogate, a drugi za siromašne, dok se u stilu Marije Antoanete svima poručuje da tko hoće pošten umjetni kuk neka potegne do koje privatne klinike u Švicarskoj.</em></p><p><em>U takvim trenucima, kada se nema ništa drugo za ponuditi, snage statusa quo nude daljnju fašizaciju društva, postrojavanje crnokošuljaša, zastrašivanje različitih manjina (od Srba i homoseksualaca preko 'Jugoslavena' i 'loših Hrvata' pa do 'komunista', ateista i drugih), ne prezajući ni od napada na slobodu medija ili totalitarističkih ideja da se u javnosti svi imaju držati 'domoljubnog' programa pokojnog Franje Tuđmana i Gojka Šuška, pokušavajući tako očuvati jedno nakaradno osiromašeno društvo u kojem jedni žive u dvorcima, dok drugi kopaju po smeću.</em></p><p><em>Stalnim novim profašističkim skandalima i javnim postrojavanjima još jedne crnokošuljaške postrojbe takvo se izvanredno stanje pokušava normalizirati, a protivnike - one od kojih se može očekivati da će stati u obranu socijalne države i prava radne većine - unaprijed zastrašiti huškačkom mrzilačkom retorikom i demonstracijom sile, među ostalim i preventivnim ideološkim napadima na sve pozitivne socijalne tekovine jugoslavenskog realsocijalizma, kao što su radnička prava ili javno zdravstvo.</em></p><p><em>Poručujemo svim fašistoidnim snagama u Hrvatskoj, koje svojom ultrareakcionarnom zločinačkom ideologijom žele očuvati hrvatski tajkunistan takav kakav jest ili od njega načiniti još nazadnije mjesto, da im nećemo dopustiti da neometano marširaju ulicama naših gradova. Stoga Radnička fronta i inicijativa Protiv fašizma pozivaju sve progresivno i antifašistički orijentirane pojedince, organizacije i udruge da još jednom fašistoidima pokažemo gdje im je mjesto. Fašizam neće proći!"</em></p>